৯৯%-এর জন্য নারীবাদ

৯৯%-এর জন্য নারীবাদ হলো একটি সমসাময়িক, তৃণমূল, চরমপন্থী নারীবাদ আন্দোলন, যা আন্তঃসংযোগকে স্বীকৃতি দেয় এবং সকল নারীর পক্ষে এবং তাদের দ্বারা সক্রিয়তাকে সমর্থন করে। ২০১৭ সালের ফেব্রুয়ারিতে ভিউপয়েন্ট ম্যাগাজিনে প্রকাশিত একটি আবেদনে বিশিষ্ট আমেরিকান নারীবাদীদের একটি সম্মিলিত অনুষ্ঠানে এটি প্রস্তাব করা হয়েছিলো এবং জানুয়ারিতে ২০১৭ নারীদের মার্চে দেখা মহিলাদের সংঘবদ্ধতার উপর এটি নির্মিত হয়েছিলো। এছাড়াও ২০১৭ সালের ৮ মার্চে আন্তর্জাতিক নারী ধর্মঘটের ডাক দেওয়া হয়। এ ধর্মঘটটি ছিলো চরমপন্থী নারীবাদ, মার্কসবাদী নারীবাদ, কৃষ্ণাঙ্গ নারীবাদ এবং আন্দোলনকারীরা দাবি করেন যে, লিঙ্গ নিপীড়ন হচ্ছে একক কারণ, লিঙ্গ নিপীড়ন লিঙ্গবাদ দ্বারা সৃষ্ট হয় না। তারা আন্দোলনে আরো বলেন যে, এটি বরং লিঙ্গবাদ, বর্ণবাদ, উপনিবেশবাদ এবং পুঁজিবাদের গুলির মধ্যে একটি।

পটভূমি
২০১৭ সালের ৩০ ফেব্রুয়ারি ভিউপয়েন্ট ম্যাগাজিনে ৯৯%-এর জন্য নারীবাদ দাবিটি প্রকাশিত হয়। মার্কিন যুক্তরাষ্ট্রের রাষ্ট্রপতি ডোনাল্ড ট্রাম্পের অভিষেকের প্রতিবাদে এবং নারী অধিকার, মানবাধিকার এবং নীতি সংস্কারের পক্ষে ২১ জানুয়ারী ২০১৭ এ বিশ্বব্যাপী প্রতিবাদ এবং ২০১৭ নারীদের মার্চে দেখা নারীদের গণ সংহতির প্রতিক্রিয়া হিসাবে এটি তৈরি করা হয়েছিলো। বিভিন্ন লেখকরা এটিকে আর্জেন্টিনার আন্দোলন নি উনা মেনোস এর সাথে তুলনা করেছেন, কারণ নি উনা মেনোস আন্দোলনটিও একটি চতুর্থ তরঙ্গ তৃণমূল আন্দোলন, আন্দোলনটির লক্ষ্য ছিলো আন্তঃবিভাগীয় সমস্যাগুলি সমাধান করা। লেখকরা ২০১৭ নারীদের মার্চ গড়ে তোলার লক্ষ্যে জানতে চাইলে আন্দোলনকারী নারীরা বলেন যে, অর্থনৈতিক বিশ্বায়ন এবং পুঁজিবাদী ব্যবস্থার কারণে গত ৩০ বছরে মহিলাদের জীবনযাত্রার অবস্থার অবনতি হয়েছে। বিশেষ করে, শ্রমিক শ্রেণির এবং বেকারদের। এছাড়াও আন্দোলনকারীরা তাদের আন্দোলনটি গড়ে তোলার পিছনে যে যে লক্ষ্যগুলো ছিলো, সেগুলো লেখকদের কে জানিয়েছিলো।

মূল সমালোচনা ও দাবি
৯৯%-এর জন্য নারীবাদ অন্যান্য নারীবাদী আন্দোলন এবং সমালোচনা গুলোর সাথে মিল রয়েছে, যেমন- লীন-ইন নারীবাদ এবং কর্পোরেট নারীবাদ, শুধুমাত্র সুবিধাভোগী শীর্ষ ১% নারীকে সেবা করার জন্য। এটি এই যুক্তি ধারণ করে যে, নারীরা তাদের কর্মজীবনে সফল হতে পারে, যতক্ষণ না তারা পিতৃতন্ত্রের সুবিধার জন্য কাজ করে এবং এটি ঐ নারীদের উপর নির্ভর করে, যাদের সম্পদ এবং সুযোগ এর অধিকার রয়েছে কিন্তু সেটা তারা গ্রহণ করতে অক্ষম। লেখকরা নারীবাদী আন্দোলনে আন্দোলনকারী নারীদের প্রয়োজনীয়তাগুলো স্বীকার করেছেন, কারণ এটি অনেকের চাহিদা পূরণ করে এবং নয়া-উদারবাদী নারীবাদ দ্বারা উপেক্ষিত নারীদের প্রতি দৃষ্টি আকর্ষণ করে। তবে, তারা আন্দোলনে কেবল লিঙ্গের বিষয়গুলির বাইরে দেখার আহ্বান জানিয়েছে, তাছাড়া বেশ কয়েকটি মূল বিষয় এবং আন্দোলনের সমালোচনা করেছে যার মধ্যে রয়েছে: বর্ণবাদী লিঙ্গ সহিংসতা, নয়া উদারনীতিবাদের ব্যর্থতা, শ্রম অধিকারের উপর আক্রমণ এবং শ্রমের অবমূল্যায়ন, প্রজনন অবিচার, সমকামভীতি, ট্রান্সফোবিয়া এবং অজ্ঞাতব্যক্তিভীতি। এ আন্দোলনটি "আন্তর্জাতিক নারীবাদী আন্দোলন,‌‌ বর্ণবাদ বিরোধী, সাম্রাজ্যবাদ বিরোধী, ভিন্ন ভিন্ন যৌনতা বিরোধী এবং নব্য উদারবাদ বিরোধী" আন্দোলন গুলোর সাথে মিল রয়েছে।

ইশতেহারের লেখকবৃন্দ
তিথি ভট্টাচার্য
অ্যাঞ্জেলা ডেভিস
বারবারা র‍্যানসবি
সিনজিয়া আররুজা
কিয়াঙ্গা-ইয়ামাহত্তা টেলর
লিন্ডা মার্টিন অ্যালকফ
ন্যান্সি ফ্রেজার
রাসমিয়া ওদেহ

সম্পর্কিত আন্দোলন
৯৯%-এর জন্য নারীবাদ এর বিভিন্ন আদর্শগত ভিত্তি রয়েছে কিন্তু এটি স্বতন্ত্র নারীবাদী গোষ্ঠীর সাথে সামঞ্জস্যপূর্ণ। মূলধারার উদারতাবাদী নারীবাদের অনুভূত ব্যর্থতার প্রত্যাখ্যান হিসাবে সবচেয়ে ভালভাবে বোঝা যায় যে, ৯৯% নারীবাদ বর্ণবাদ বিরোধী, যৌনতা বিরোধী এবং নব্য উদারবাদ বিরোধী অবস্থানগুলিকে একত্রিত করতে চায়। এটি করতে গিয়ে ৯৯%-এর জন্য নারীবাদটি বিশ্বব্যাপী সকল নারীবাদী আন্দোলনের সাথে খুব ঘনিষ্ঠভাবে জড়িত হয়েছে।

আন্তঃবিভাগীয় নারীবাদী চিন্তাধারা
আন্তঃবিভাগীয় নারীবাদী চিন্তাধারা ধরে রেখেছে যে, নিপীড়নের জীবিত অভিজ্ঞতা কেবল পরিচয়ের একক মাধ্যমে পর্যবেক্ষণ করা যায় না: এটি পরিচয় প্রকাশের সংমিশ্রণ এবং একসাথে প্রদত্ত অভিজ্ঞতা যা শ্রেণিবিন্যাসের আরও সঠিক চিত্র সরবরাহ করে, যার অধীনে একজন কাজ করে।  অন্তঃবিভাগীয়তা বিবেচনা করে যে, সামাজিক স্তরবিন্যাসের বিভিন্ন রূপ, যেমন- শ্রেণী, জাতি, যৌন অভিযোজন, বয়স, অক্ষমতা এবং লিঙ্গ, একে অপরের থেকে পৃথকভাবে বিদ্যমান নয় কিন্তু একে অপরের সাথে জড়িত রয়েছে। ৯৯%-এর জন্য নারীবাদ এই কাঠামোটিকে একটি মৌলিক স্তরে গ্রহণ করে এবং দাবি করে যে অর্থপূর্ণ পরিবর্তন অবশ্যই তাদের কাছ থেকে উদ্ভূত হতে হবে যারা এটি প্রত্যক্ষভাবে অনুভব করে।

কৃষ্ণাঙ্গ নারীবাদ
কৃষ্ণাঙ্গ নারীবাদ এমন একটি চিন্তাধারা যা বলে যে, লিঙ্গবাদ, শ্রেণি নিপীড়ন, লিঙ্গ পরিচয় এবং বর্ণবাদ অবিচ্ছেদ্যভাবে একত্রে আবদ্ধ করে। তাছাড়া, এটি ৯৯% এর জন্য নারীবাদ এর সাথে সামঞ্জস্যপূর্ণ বা মিল রয়েছে। দুটি আন্দোলনের মধ্যে একটি পার্থক্য হল যে, ৯৯% নারীবাদের পরিবর্তনের জন্য একটি সংজ্ঞায়িত কৌশল রয়েছে, যা নি উনা মেনোস আন্দোলন থেকে অনুপ্রেরণা নিয়েছিলো।

সমাজতান্ত্রিক নারীবাদ
সমাজতান্ত্রিক নারীবাদ হলো, নারীবাদ যা পিতৃতন্ত্র এবং পুঁজিবাদের আন্তঃসংযোগের উপর দৃষ্টি নিবদ্ধ করে। ৯৯%-এর জন্য নারীবাদ প্রায়শই সমাজতান্ত্রিক নারীবাদের সাথে মিল হয়, কারণ পুঁজিবাদের অনুরূপ সমালোচনামূলক মূল্যায়ন এবং গার্হস্থ্য কাজ এবং সামাজিক প্রজনন তত্ত্বের ভূমিকার কারণে।

অ্যাঞ্জেলা ডেভিস, ৯৯% এর আদর্শিক দৃষ্টিকোণ থেকে নারীবাদের অন্যতম মূল আদর্শিক উৎস হিসাবে উদারতাবাদী নারীবাদকে তাদের শ্রেণিগত অবস্থানের দ্বারা বিশ্বাসঘাতকতা করা মহিলাদের উদ্বেগের সমাধান করতে ব্যর্থতার জন্য অবমাননা করে: “যদি নারীবাদের জন্য মানদণ্ড তৈরি করা হয়, যারা ইতিমধ্যেই নারীবাদের অর্থনৈতিক শ্রেণিবিন্যাসে আরোহণ করেছেন, তাদের জন্য এটি কীভাবে প্রাসঙ্গিক?"। অন্য কথায়, ডেভিস জাতি-ভিত্তিক এবং শ্রেণী-ভিত্তিক অসুবিধা থেকে বিশেষ সুবিধাপ্রাপ্ত মহিলাদের স্বার্থে কাজ করার জন্য নারীবাদীদের সমালোচনা করেন।

তিথি ভট্টাচার্য, ৯৯%-এর জন্য নারীবাদ-একটি ইশতেহার বইটি লিখেছেন, যেটিতে তিনি সামাজিক প্রজনন, উৎপাদনের পুঁজিবাদী পদ্ধতির একটি অবিচ্ছেদ্য অংশ হিসাবে শ্রমের লিঙ্গ বৈষম্য বিভাজনের একটি মার্কসবাদী বিশ্লেষণ প্রদান করেছেন। বিশেষভাবে, তিথি ভট্টাচার্য পরামর্শ দেন যে, সন্তান জন্মদান, সন্তান লালন-পালন এবং গার্হস্থ্য দায়িত্বের অবৈতনিক কাজগুলি শ্রমের কাজ, যা মার্কসবাদী শ্রম তত্ত্বের সাথে সামঞ্জস্যপূর্ণ একটি শোষণমূলক প্রেক্ষাপটের মধ্যে কাজ করে। আর এটির মূল বিষয় হলো, এসব কাজ নারীর ভূমিকায় বৈষম্যমূলক।

উদারনৈতিক নারীবাদের সম্পূর্ণ বিপরীতে, ৯৯% নারীবাদ মনে করে যে কার্যকর এবং অর্থবহ পরিবর্তন একটি অ-সংস্কারবাদী দৃষ্টিকোণ থেকে আসে: বৈপ্লবিক পরিবর্তনের জন্য আরও দৃষ্টিভঙ্গি প্রয়োজন। ৯৯%-এর জন্য নারীবাদ মনে করে যে, বিদ্যমান অন্যায্য এবং নিপীড়ক শ্রেণিবিন্যাসের ক্রমবর্ধমান সমন্বয় কখনই একটি ন্যায়সঙ্গত সমাজকে প্ররোচিত করবে না।

নি উনা মেনোস
৯৯% ইশতেহারের নারীবাদরা নি উনা মেনোসকে আন্দোলনের অনুপ্রেরণার উৎস হিসেবে উল্লেখ করেছে। বিশেষত, রাজনৈতিক সক্রিয়তার প্রধান রূপ হিসাবে সকল নারীদের একটি গণধর্মঘটের ব্যবহার। ২০১৭ সালের ৮ই মার্চ (আন্তর্জাতিক নারী দিবস), নারীবাদী ধারাবাহিকতা জুড়ে কর্মীরা আন্তর্জাতিক নারী ধর্মঘট (মার্কিন যুক্তরাষ্ট্রে নারী বিহীন দিবস হিসাবে পরিচিত) এবং ২০১৭ সালের নারী পদযাত্রা সংগঠিত করে। যুক্তরাষ্ট্রের ইতিহাসে, ২০১৭ সালের নারী দিবসের মিছিল ছিলো সবচেয়ে বড় মিছিল।

তথ্যসূত্র

নারীবাদ